ניב זריהן

ניב זריהן (נולד ב-24 במאי 1994) הוא כדורגלן ישראלי המשחק בעמדת החלוץ במכבי יפו. זריהן התחיל את הקריירה שלו במחלקת הנוער של מועדון ספורט אשדוד. ב-30 ביולי 2011 ערך את הופעת הבכורה שלו בקבוצה הבוגרת של המועדון, בתיקו 2–2 נגד בית"ר ירושלים במסגרת גביע הטוטו. ב-25 בפברואר 2012 ערך את הופעת הבכורה שלו בליגת העל, בתיקו 1–1 נגד הפועל פתח תקווה. את העונה סיים עם 16 שערים בקבוצת הנוער בכל המסגרות ואף זכה עמה בגביע המדינה לנוער, ובמקביל שותף בשלושה משחקים בליגת העל. בשתי העונות שלאחר מכן המשיך לשחק בקבוצת הנוער במקביל למשחקי הקבוצה הבוגרת. בעונת 2014/2015 הפך לשחקן סגל קבוע בקבוצה הבוגרת, וב-2 בספטמבר 2014 הבקיע את שער הבכורה שלו בקריירה, בניצחון 0–1 נגד בית"ר ירושלים במסגרת גביע הטוטו. ב-27 בספטמבר הבקיע את שער הבכורה שלו בליגת העל, בתיקו 2–2 נגד בני סכנין. בסך הכל כבש ארבעה שערי ליגה בעונה זו, ובסופה ירד עם הקבוצה לליגה הלאומית. בעונת 2015/2016 כבש חמישה שערים בליגה הלאומית, והעפיל עם הקבוצה בחזרה לליגת העל. ב-17 בינואר 2017 חתם זריהן לארבע וחצי שנים בהפועל באר שבע. ב-24 בינואר ערך זריהן את הופעת הבכורה שלו במועדון, בהפסד 1–2 לעירוני קריית שמונה במסגרת גביע המדינה. ב-13 במרץ כבש זריהן לראשונה במדי הקבוצה, כשהבקיע צמד שערים בניצחון 1–2 על בית"ר ירושלים באצטדיון טרנר, ובתום העונה זכה עם הקבוצה באליפות. בעונת 2017/2018 כבש שני שערי ליגה ב-27 הופעות, ובסופה זכה עם הקבוצה שוב באליפות. בעונת 2018/2019 כבש שלושה שערים ב-21 הופעות בליגה. ב-15 באוגוסט 2019 כבש את שעריו הראשונים במפעלים האירופיים כשכבש צמד בניצחון הפועל באר שבע 1–3 על נורשפין במסגרת משחקי הסיבוב השלישי של מוקדמות עונת 2019/2020 בליגה האירופית. ב-4 ביולי 2020, בתקופת מגפת הקורונה בישראל, שוחרר מהפועל באר שבע לאחר שהפר את הוראות הבידוד. ב-4 באוגוסט 2020 חתם על חוזה לשנתיים בבני יהודה תל אביב. ב-21 ביולי 2021 חתם בבית"ר ירושלים לעונה אחת. ב-2 באוקטובר 2021 כבש שער בכורה בתיקו 1-1 נגד עירוני קריית שמונה. ב-20 בספטמבר 2022 חתם בהפועל תל אביב לעונה אחת, עם אופציה לעונה נוספת. ב-7 בספטמבר 2023 חתם במכבי קביליו יפו. זריהן שיחק בכל נבחרות הנוער של ישראל. ב-13 באוגוסט 2013 ערך את הופעת הבכורה שלו בנבחרת הצעירה, בתיקו 1–1 נגד בלגיה. זריהן נולד וגדל באשדוד כבכור מבין ארבעה ילדים לכדורגלן העבר יגאל זריהן ולמטי לבית כהן. בדצמבר 2016, כאשר שיחק במ.ס. אשדוד, הטילה עליו קבוצתו קנס של 25 אלף ש"ח והשעיה לשבועיים, לאחר שכינה את חברו לקבוצה אור אינברום "אתיופי מסריח". בנובמבר 2017 הורשע בעסקת טיעון בתקיפתה של צעירה במועדון בתל אביב. הפועל באר שבע אליפות: 2016/2017, 2017/2018 אלוף האלופים: 2017/2018 גביע המדינה: 2019/2020 מדיה וקבצים בנושא ניב זריהן בוויקישיתוף ניב זריהן, באתר ההתאחדות לכדורגל בישראל ניב זריהן, באתר Transfermarkt ניב זריהן, באתר Soccerway ניב זריהן, באתר FootballDatabase.eu ניב זריהן, באתר בית"ר ירושלים, ‏2022 רועי זריהן, ‏זריהן חתם, מאור בוזגלו התנצל: "עשיתי טעות", באתר ערוץ הספורט, 16 בינואר 2017 גביע המדינה: עירוני קרית שמונה ניצחה 1:2 את הפועל באר שבע והעפילה לרבע הגמר, באתר וואלה, 24 בינואר 2017 גיל לוין, ‏ניב זריהן: "פיינורד? בשביל זה משחקים כדורגל, באתר ערוץ הספורט, 15 באוגוסט 2019 יניב טוכמן‏, הפועל באר שבע: ניב זריהן שוחרר לאחר שהפר את הוראות הבידוד, באתר וואלה, 4 ביולי 2020 אלון בן דוד, ‏‏רשמית: זריהן חתם בבני יהודה, דוס סנטוס נשאר, באתר ספורט1, 4 באוגוסט 2020 ynet ספורט, ניב זריהן סיכם בבית"ר ירושלים, באתר ynet, 22 ביולי 2021 אופיר סער‏, באיחור של 7 שנים: ניב זריהן חתם בהפועל תל אביב. קלטינס בדרך?, באתר וואלה, 20 בספטמבר 2022 תומר חבז, ‏מכוונת גבוה: ניב זריהן חתם במכבי קביליו יפו, באתר ONE‏, 7 בספטמבר 2023 העונש של זריהן: קנס כספי והשעיה לשבועיים, באתר nrg‏, 25 בדצמבר 2016 ניב זריהן הורשע בתקיפה, באתר ynet, 27 בנובמבר 2017